**Dodatok č. 2/2022**

k Všeobecne záväznému nariadeniu č. 3/2020 o určení výšky finančných príspevkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec Plavecký Mikuláš.

Obecné zastupiteľstvo v Plaveckom Mikuláši v súlade s ustanovením § 6 a § 11 zákona č. 369/1990 Zb. o obecnom zriadení v znení neskorších predpisov a v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114, § 116 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov

**vydáva**

**Dodatok č. 2/2022.**

Všeobecne záväzné nariadenie č. 3/2020 sa mení a dopĺňa nasledovne:

1. **§ 6, ods. 2 znie:**

„2. Výška príspevku je nasledovná:

|  |  |  |  |  |
| --- | --- | --- | --- | --- |
| Stravník – dieťa v MŠ | 1 desiata | 1 obed | 1 olovrant | Celodenná strava |
| € | € | € | € |
| Stravníci od 2 – 6 rokov | 0,50 | 1,20 | 0,40 | 2,10 |

|  |  |
| --- | --- |
| Stravník – žiak v ZŠ | 1 obed |
| € |
| Stravníci od 6 – 11 rokov | 1,70 |

“

1. **§ 7, ods. 1 znie:**

„1. Stravovanie zamestnancov sa realizuje v súlade so Zákonníkom práce. Hodnota obeda sa stanovuje na sumu 5,48 eur,pričom zamestnanec prispieva sumou 2,40 eur, a zamestnávateľ sumou 3,08 eur.“

1. **§ 7, ods. 3 znie:**

„3. Náklady na nákup potravín na jedno jedlo pre iné fyzické osoby sa určujú vo výške 2,40 euro a režijné náklady vo výške 3,08 euro.“

Tento Dodatok č. 2/2022 schválilo Obecné zastupiteľstvo v Plaveckom Mikuláši dňa 05.12.2022, uznesením č. 17/2022 .

Dodatok č. 2/2022 nadobúda účinnosť od 1.1.2023.

V Plaveckom Mikuláši, dňa 14.12.2022

Ing. Peter Válek

starosta obce